Oficialusis leidinys L 127 , 29/04/2004 p. 0025 - 0026



Tarybos reglamentas (EB) Nr. 829/2004 2004 m. balandžio 26 d. dėl susitarimo pasikeičiant laiškais dėl protokolo, nustatančio žvejybos galimybes ir kompensavimą, numatytą Europos ekonominės bendrijos ir Gvinėjos Bisau Respublikos Vyriausybės susitarime dėl žvejybos Gvinėjos Bisau pakrančių vandenyse nuo 2001 m. birželio 16 d. iki 2006 m. birželio 15 d. ir Sprendime 2001/179/EB, nustatančiame finansinės paramos Gvinėjos Bisau žuvininkystės sektoriui sąlygas, pakeitimų laikino taikymo, sudarymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį, susijusį su 300 straipsnio 2 dalimi ir 300 straipsnio 3 dalies pirma pastraipa, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi: (1) Atsižvelgdamos į Europos ekonominės bendrijos ir Gvinėjos Bisau Respublikos Vyriausybės susitarimą dėl žvejybos Gvinėjos Bisau pakrančių vandenyse [2] (Susitarimas dėl žuvininkystės) abi Šalys surengė Jungtinio komiteto, numatyto to susitarimo 11 straipsnyje, susitikimą. Šio susitikimo tikslas buvo išanalizuoti Protokolo, nustatančio žvejybos galimybes ir finansinį kompensavimą, numatytą Susitarime dėl žuvininkystės laikotarpiui nuo 2001 m. birželio 16 d. iki 2006 m. birželio 15 d. [3] ir Sprendime 2001/179/EB [4], įgyvendinimą numatant pakeitimus ar bet kokius darytinus papildymus. (2) Pasibaigus šiam susitikimui, 2003 m. gegužės 20 d. buvo pasirašytas Susitarimas pasikeičiant laiškais, nustatantis techninius pakeitimus ir žvejybos galimybių ir kompensavimo, numatyto Susitarime dėl žuvininkystės ir Sprendime 2001/179/EB, pakeitimus. (3) Žvejybos galimybių paskirstymo valstybėms narėms metodas turėtų būti apibrėžtas, atsižvelgiant į žvejybos galimybių tradicinį paskirstymą pagal Susitarimą dėl žuvininkystės. (4) Bendrija suinteresuota patvirtinti Susitarimą pasikeičiant laiškais, PRIĖMĖ ŠĮ REGLAMENTĄ: 1 straipsnis Šis Susitarimas pasikeičiant laiškais dėl protokolo, nustatančio žvejybos galimybes ir kompensavimą, numatytą Europos ekonominės bendrijos ir Gvinėjos Bisau Respublikos Vyriausybės susitarime dėl žvejybos Gvinėjos Bisau pakrančių vandenyse nuo 2001 m. birželio 16 d. iki 2006 m. birželio 15 d. ir Sprendime 2001/179/EB, nustatančiame finansinės paramos Gvinėjos Bisau žuvininkystės sektoriui sąlygas, pakeitimų laikino taikymo, patvirtinamas Bendrijos vardu. 2 straipsnis 1. Susitarime dėl žuvininkystės numatytos žvejybos galimybės valstybėms narėms paskirstomos šitaip: a) krevetės: —Italija | 1776 BRT, | —Ispanija | 1421 BRT, | —Portugalija | 1066 BRT, | —Graikija | 137 BRT; | b) pelekinės žuvys arba galvakojai moliuskai: —Ispanija | 3143 BRT, | —Italija | 786 BRT, | —Graikija | 471 BRT; | c) tunus žvejojantys seineriai: —Ispanija | 20 laivų, | —Prancūzija | 19 laivų, | —Italija | 1 laivas; | d) kartimis, prie kurių pritvirtinti lynai su kabliukais, tunus žvejojantys laivai ir dreifinėmis ūdomis žvejojantys laivai: —Ispanija | 21 laivas, | —Prancūzija | 5 laivai; | —Portugalija | 4 laivai. | 2. Jei 1 straipsnio dalyje nurodytų valstybių narių pateikiamose paraiškose dėl licencijų nėra numatytos visos, Protokole nustatytos žvejybos galimybės, tai Komisija gali nagrinėti bet kurios kitos valstybės narės pateikiamas paraiškas dėl licencijų. 3 straipsnis Valstybės narės, kurių laivai žvejoja pagal Susitarimą dėl žuvininkystės, privalo pranešti Komisijai apie kiekvieną sugavimą Gvinėjos Bisau žvejybos zonoje, atsižvelgiant į susitarimus, nustatytus 2001 m. kovo 14 d. Komisijos reglamente (EB) Nr. 500/2001, nustatančiame išsamias Tarybos reglamento (EB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės [5]. 4 straipsnis Šiuo reglamentu Tarybos pirmininkas įpareigojamas paskirti asmenį (-is), kuriam (-iems) suteikiama teisė pasirašyti Susitarimą pasikeičiant laiškais tam, kad Bendrija būtų saistoma. 5 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2004 m. balandžio 26 d. Tarybos vardu Pirmininkas J. Walsh [1] 2004 m. balandžio 1 d. pateikta nuomonė (dar nepaskelbta Oficialiajame leidinyje). [2] OL L 226, 1980 8 29, p. 33. [3] OL L 19, 2002 1 22, p. 35. [4] OL L 66, 2001 3 8, p. 33. [5] OL L 73, 2001 3 15, p. 8. --------------------------------------------------